cyanic-selkie/wikianc huggingface dataset:
Din sosiologiyası
Türkiyədə din sosiologiyası
Türkiyədə din sosiologiyası sosiologiyanın girişiylə birlikdə olmuşdur. Ziya Göyalp, Durkeimci bir sosiologiya anlayışını Türkiyəyə daşıdığı kimi din sosiologiyası sahəsində türkcədə ilk mətnləri qələmə alan adam olmuşdur. Daha sonra din sosiologiyası sahəsində türk dilində ilk kitab Hilmi Ziya Ülkən tərəfindən Dini Sosiologiya adı ilə yazıldı. Türkiyədə din sosiologiyası sahəsində Veberyan xətti iqtisad alim Səbri Ülgener təmsil etmişdir.
Sartipabad (Qürvə)
Sartipabad — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 171 nəfər yaşayır (46 ailə). Əhalisini kürdlər təşkil edir.
Mitski
Mitski Miyavaki — yapon əsilli amerikalı müğənni–bəstəkar. Mitski SUNY Purchase-də studiya bəstəkarlığı təhsili alarkən özünün ilk iki albomunu – Lush (2012) və Retired from Sad, New Career in Business (2013) albomlarını buraxdı. Bu albomları ilk olaraq o, Purchase-də tələbə layihəsi kimi hazırlamışdı. Mitski məzun olduqdan sonra 2014-cü ildə Double Double Whammy vasitəsilə Bury Me at Makeout Creek adlı üçüncü studiya albomunu yayımladı.
Mitski bunun ardınca 2015-ci ildə Dead Oceans ilə müqavilə bağladı və təndiqi bəyənmələr qazananan Puberty 2 (2016), Be the Cowboy (2018) və Laurel Hell (2022) albomlarını yayımladı. 2022-ci ildə The Guardian qəzetindən Ben Beaumont-Thomas onu ABŞ-nin "ən yaxşı gənc mahnı yazarı" adlandırdı. Onun Everything Everywhere All at Once filmi üçün David Byrne ilə birgə yazdığı "This is a Life" mahnısı "Oskar" mükafatına namizəd oldu.
Həyatı
Mitski Leykok 27 sentyabr 1990-cı ildə Yaponiyanın Mie prefekturasında ağ amerikalı ata və yapon anadan dünyaya gəlib. Onun ana dili yapon dili olub. Mitski atasının ABŞ Dövlət Departamentindəki işi ilə əlaqədar olaraq böyüyərkən tez-tez köçməli olub, ABŞ-da məskunlaşmazdan əvvəl Türkiyə, Çin, Malayziya, Çexiya və Konqo Demokratik Respublikasında yaşayıb. Orta məktəbdə xorda ifa edib və 18 yaşında pianoda ilk mahnısını yazıb.
2012–2014: Lush; Retired from Sad, New Career in Business; və Bury Me at Makeout Creek
Kino təhsili almaq üçün Hunter Kollecində oxuduqdan sonra Mitski, bunun əvəzində musiqi ilə məşğul olmaq qərarına gəldi və SUNY Purchase kollecinə köçdü və burada studiya bəstəkarlığını öyrəndi. Perçeysdə olarkən o, tələbə layihələri kimi pianoda yazdığı, Lush (2012) və Retired from Sad, New Career in Business (2013) albomlarını buraxdı.  Orada Mitski Lush-dan sonrakı albomlarının prodüserliyini edən Patrik Hyland ilə tanış oldu. 2013-cü ildə o, indi-rok sənətçisi Mike Rasimas ilə əməkdaşlıq edərək, orijinal mahnısı Ego üçün vokal və Kavinskinin "Nightcall" mahnısının koverını təqdim etdi.
Məzun olduqdan sonra o, qısa müddətli proq-metal qrupu Voice Coils-da vokalçı kimi çalışdı və Double Double Whammy səsyazma şirkəti vasitəsilə 11 noyabr 2014-cü ildə buraxılmış üçüncü studiya albomu olan Bury Me at Makeout Creek üzərində işə başladı. Albom dörd bonus treki ilə 7 aprel 2015-ci ildə Don Giovanni Records tərəfindən yenidən buraxıldı.
2015–2017: Puberty 2
Mitski 22 dekabr 2015-ci ildə Dead Oceans albom şirkəti ilə müqavilə imzaladı. O, 1 mart 2016-cı ildə dördüncü studiya albomu olan Puberty 2-nun buraxılacağı haqqında açıqlama verdi və aparıcı sinqlı "Your Best American Girl"-ü paylaşdı. İyunun 17-də albomun buraxılmasından əvvəl o, "Happy" adlı daha bir sinqlı buraxdı. Hylandın prodüser olduğu albom iki həftə ərzində Nyu-Yorkun Vestçester County-dəki Acme Studios-da qeydə alınıb. Albom musiqi tənqidçiləri tərəfindən geniş rəğbət qazandı. "Your Best American Girl" Rolling Stone tərəfindən 2010-cu illərin 13-cü ən yaxşı mahnısı seçildi.
Onun "Francis Forever" mahnısı 2016-cı ildə "Cartoon Network"-da nümayiş olunan "Macəra zamanı" cizgi serialının "The Music Hole" (S08E10) seriyasındakı personaj Marselin (Oliviya Olson) tərəfindən kover kimi ifa olunub.
Pixies qrupu 21 fevral 2017-ci ildə konsert açılışında Mitskinin iştirak edəcəyini bildirdi. Mayın 1-də müxtəlif sənətçilərin “Our First 100 Days” adlı 100 mahnıdan ibarət toplusu işıq üzü görüb. Buraya Mitskinin One Direction qrupunun "Fireproof" mahnısı üçün oxuduğu kover daxildir. Kolleksiya Donald Trampın təhdid adlandırdığı təşkilatlar üçün vəsait toplamaq məqsədi daşıyırdı. Mitski mahnının koverini 2015-ci ildə edib, lakin o vaxtdan həmin versiya ləğv edilib. Mitski həmçinin Frenk Sinatranın 1951-ci ildə yazdığı "I'm a Fool to Want You" mahnısını "7-Inches For Planned Parenthood" toplusu üçün kover etmişdir. 4 oktyabr 2017-ci ildə Mitski Lordenin Melodram Dünya Turunda bir neçə şou açacağı məlum oldu. Noyabrın 1-də Mitskinin baş rolda oynadığı “Sitting” qısametrajlı filmi nümayiş olundu.
2018–2019: Be the Cowboy
Mitski 20 aprel 2018-ci ildə Xiu Xiu eksperimental qrupu ilə birlikdə işə imza atdı. Onların ifa etdiyi "Between the Breaths" mahnısı "How to Talk to Girls at Parties" filminin soundtrekinə daxil edildi.
14 may 2018-ci ildə Mitski beşinci studiya albomu olan Be the Cowboy üçün ilkin sifarişləri açdı və aparıcı sinql olan "Geyser"i musiqi videosu ilə buraxdı. İkinci sinql "Nobody" və videosu 26 iyun 2018-ci ildə və üçüncü və son albom öncəsi sinql "Two Slow Dancers" lirik video ilə birlikdə 9 avqustda buraxıldı. Be the Cowboy 17 avqustda Dead Oceans vasitəsilə buraxıldı. Albom tənqidçilər tərəfindən bəyənildi və Pitchfork, Vulture və Sequence of Sound tərəfindən İlin Albomu seçildi.
Gövhər Sultan
Gövhər Sultan Bəyim — I Təhmasibin Qədəmli bəyimdən olan yeganə qızı, Şah II İsmayılla Şah Məhəmməd Xudabəndənin doğma bacısı, Səfəvi şahzadəsi.
Gövhər Sultan 1560-cı ildə Bəhram Mirzənin oğlu Şahzadə İbrahim Mirzəylə evləndirilmişdir. Yeganə övladı Gövhərşad bəyim 1561-ci ildə dünyaya gəlmişdir. Anasının ölümündən sonra bir müddət xalası Pərixan Sultanın yanında qalan Gövhərşad bəyim daha sonra Məkkəyə getmiş və 1587-ci ildə orada Seyid İbrahim Şirazinin oğlu Əmir Nəsirəddin Hüseyn ilə ailə həyatı qurmuşdur.
Ekoloji tarazlıq
Ekoloji tarazlıq- (təbiətdə) hər hansı təbii qruplaşmasında canlı orqanizmlərin növ tərkibinin, onun sayının, məhsuldarlığının, sahədə paylanmasının, həmçinin mövsümü dəyişməsinin, biotik maddələr mübadiləsinin və digər bioloji proseslərin nisbi davamlığı.
Ümumi məlumat
Müəyyən ekosistem üçün xas olan mühit şəraitinin dəyişməsi ekoloji tarazlığı pozur, bir növün azalmasına, digərinin isə artmasına səbəb olur. Bununla yanaşı, orqanizmlərin təbii qruplaşmaları müxtəlif zədəverici təzyiqlərə qarşı davam gətirmək qabiliyyətinə malik olub, normal şərait bərpa olunarkən öz ilkin vəziyyətinə qayıdırlar, yəni müəyyən davamlılığa malikdirlər.
Çox zaman ekoloji tarazlıq pozulması dedikdə atmosferin qaz tərkibinin və hidroloji rejimin kəskin dəyişməsi, ətraf mühitin qlobal çirklənməsi başa düşülür. Ekoloji tarazlıq mürəkkəb və bir-biri ilə bağlı mexanizmlərini bilmədən təbiətdən səmərəli istifadə etmək, hər hansı bir təsərrüfat fəaliyyətini və təbii mühiti həyat üçün yararlı halda saxlamağı proqnozlaşdırmaq mümkün deyildir.
Xarici keçid
Ekoloji tarazlıq pozularsa…
Ortahisar
Ortahisar — Trabzon ilinin ilçəsi.
Təzəabad (Qürvə)
Təzəabad — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 62 nəfər yaşayır (12 ailə). Əhalisini kürdlər təşkil edir.
NGC 870
NGC 870, Yeni Baş Kataloqda qeydə alınmış qalaktikadır. Göy üzündə Qoç bürcü istiqamətində yerləşir. C tipli. tərəfindən ildə  ölçülü  vasitəsilə kəşf edilmişdir.
Latviyada Prezident seçkiləri (1922)
Latviyada Prezident seçkiləri — 1922-ci ildə Latviyada baş tutan sayca 1-ci Prezident seçkiləri.
Məlumat
1922-ci il noyabrın 14-də Latviya Prezidenti vəzifəsinə seçkilər baş tutdu. seçkilərə Latviya Seyminin 100 üzvündən 98-i qatıldı. seçkilərin yeganə namizədi olan «Kəndçi Birliyi» Partiyasının üzvü Yanis Çaqste birinci turdaca Latviya Prezidenti seçildi. Onun lehinə 92 deputat, əleyhinə isə 6 deputat səs verdi.
Yanis Çaqstenin andiçmə mərasimi noyabrın 18-də baş tutdu və onun səlahiyyət müddəti üç ili əhatə etdi.
Qara Cəngavərlər
Qara Cəngavərlər — Sinqapur Hərbi Hava Qüvvələrinə məxsus aerobatika eskadronudur. Uçuşlar üçün F-16 təyyarələri istifadə olunur. Təyyarələr Sinqapur bayrağının rənglərinə boyanmışdır.
Tarixi
Eksadron Sinqapur dövlətinin yaranmasınan 8 il, Sinqapur Hərbi Hava Qüvvələrinin yaranmasında 5 il sonra 1973-cü ildə yaradılmışdır. Əvvəlcə komanda Osprey Red adlanırdı. 1974-cü ildən etibarən Qara Cəngavərlər adlanmağa başladı. Komandanın ilk şou təyyarəsi Hawker Hunter olmuşdur. 2000-ci ildən etibarən komanda 6 ədəd F-16 təyyarəsi ilə aviaşoular həyata keçirir. 2014-cü ildən təyyarlərə ağ-qırmızı dizayn saxlanılmaqla ay və 5 ulduz əlavə olunmuşdur.
Abuzər Nadirov
Abuzər Nadirov – "Laçın" futbol klubunun baş məşqçisi.
Həyatı
Abuzər Süleyman oğlu Nadirov 1967-ci fevral ayının 11-də Laçın rayonunun Mişni kəndində anadan olub. 1974-cü ildə Mişni kənd orta məktəbində 1-ci sinifə getmiş və 1984-cü ildə həmin məktəbi bitirmişdir. Uşaq yaşlarından futbola böyük marağı olub. Ağdamın "Şəfəq" futbol komandasından təkliflər alsada müəyyən ailə çətinliklərinə görə həmin komandada oynamaqdan imtina etmişdir.
1981–1987-ci illərdə Polşada hərbi xidmətdə olduğu zaman idmanın bu növü ilə məşğul olmuşdur. Həmin vaxt bir neçə klubun heyətində Polşanın 2-ci futbol liqasında oynamışdır. Futbol karyerası dövründə daha çox həvəskar klublarda çıxış etmişdir. Qarabağın ermənilər tərəfindən işğalından sonra Qaradağ rayonunda məskunlaşıb. Ümid qəsəbəsində yerləşən məcburi köçkün uşaqlarından təşkil olunmuş "Laçın" komandasında 1997-ci ildən baş məşqçi işləyir. Komandada əsas heyət 1995–1997 ci il təvəllüdlü uşaqlardan təşkil olunub. Ümid qəsəbəsində və digər qəsəbələrdə məskunlaşan köçkün uşaqları komandaya cəlb edib və klubda 35-ə yaxın uşaq futbolun sirrlərini öyrənir.
Turnirlərdəki uğurlar
Abuzər Nadirovun baş məşqçiliyi ilə komanda yarandığı gündən naliyyətlər əldə edib. 1998-ci ildə Bakı Şəhər Gənclər və İdman Baş İdarəsinin təşkil etdiyi məhəllələrarası turnirdə 1-ci yerin qalibi olub. Bundan başqa "Olimpiya dünyası" qəzeti və "OlimpSport" jurnalının təşkilatçılığı ilə 28 may Respublika Gününə həsr olunmuş turnirin qalibi olublar.
2009-cu ildə AFFA tərəfindən təşkil edilən U-13 liqasında iştirak edirlər. Həmin turnirdə 2009–2010-cu illər mövsümündə Bakı zonasında 19 komanda arasında 10-cu yerə çıxıbdırlar.
Uzunqanadlar (aerobatika eskadronu)
Uzunqanadlar (Стрижи) — Rusiya Hərbi Hava Qüvvələrinə məxsus aerobatika eskadronudur. Eskadron 1991-ci il 6 may tarixində yaradılmışdır.
Vihac (Qürvə)
Vihac — İranın Kürdüstan ostanı Qürvə şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 757 nəfər yaşayır (192 ailə). Əhalisini kürdlər təşkil edir.
Yusif Dadaşov
Yusif Əlibala oğlu Dadaşov — Azərbaycan teatr aktyoru, Azərbaycan SSR əməkdar artisti (1954).
Həyatı
Aktyor Azərbaycan Dövlət Gənc Tamaşaçılar Teatrının əsasını qoyan və həvəskar kollektivin formalaşmasında rol oynamış sənətçilərdən olub. O, teatrın təməli olan "Fırtına" tamaşasının hazırlanmasında yaxından iştirak edib və Jak rolunu oynayıb. Təxminən 37 illlik səhnə fəaliyyətində nağıl, komediya, faciə, dram tamaşalarında rollar oynayıb.
Yusif Dadaşov 7 avqust 1960-cı ildə Bakıda vəfat edib.
Məhəmməd Dahalane
Məhəmməd Mouiqni Dahalane (16 aprel 2001) — Komor adalarını təsmil edən sprinter. Məhəmməd Dahalane Komor adalarını 2017-ci ildə X Yüngül atletika üzrə Dünya U-18 çempionatında təmsil etdi.
Karyerası
Məhəmməd Dahalane birinci dəfə Dünya Çempionatına 2017-ci ildə qatıldı. O, Nayrobidə baş tutan X Yüngül atletika üzrə Dünya U-18 çempionatında kişilər 100 m məsafəyə qaçış yarışlarında təsnifat mərhələsində 11.49 saniyəlik nəticə ilə 3-cü cığırda 6-cı yeri tutdu və yarımfinala vəsiqə qazana bilmədi.
NGC 2531
NGC 2531, Yeni Baş Kataloqda qeydə alınmış Göy cismidir. Göy üzündə Xərçəng bürcü istiqamətində yerləşir. NF tipli. tərəfindən ildə 30.48 sm (12 düymə) ölçülü  vasitəsilə kəşf edilmişdir.
Palendra Kumar
Palendra Kumar (1 dekabr 2000) — Hindistanlı sprinter. Palendra Kumar Hindistanı 2017-ci ildə X Yüngül atletika üzrə Dünya U-18 çempionatında təmsil etdi.
Acıçay (Qax)
Acıçay — Qax rayonunda çay.
Toponimikası
Çay Kürmükçaydan (Qurmuxçay) ayrılaraq Qanıxçaya (Alazan) tökülən qoldur. Hidronim acı və çay sözlərindən düzəlib, obyekt suyunun acı və ya şor olduğunu bildirir. Türkmənistan ərazisində Açısay adlı çay və yaşayış məntəqəsi qeydə alınmışdır.
Palendra Kumar
Karyerası
Palendra Kumar birinci dəfə Dünya Çempionatına 2017-ci ildə qatıldı. O, Nayrobidə baş tutan X Yüngül atletika üzrə Dünya U-18 çempionatında kişilər 100 m məsafəyə qaçış yarışlarında təsnifat mərhələsində 11.10 saniyəlik nəticə ilə 3-cü cığırda 5-ci yeri tutdu və yarımfinala vəsiqə qazana bilmədi.
Yenidən Birləşmə Günü
Yenidən Birləşmə Günü, həmçinin Qələbə Günü , Qurtuluş Günü ( və ya ) və ya rəsmi adı ilə Cənubun Qurtuluşu və Milli Birləşmə Günü — Vyetnamda 30 aprel 1975-ci ildə Şimali Vyetnam və Vyetkonq qüvvələrinin Cənubi Vyetnamın paytaxtı Sayqonu (indiki Hoşimin şəhəri) ələ keçirməsi və bununla da Vyetnam müharibəsinə son qoyması hadisəsini qeyd edən dövlət bayramı. Hadisə milli seçkilərdə baş verən birləşməyə doğru keçid dövrünün başlanğıcı olmuşdur. 2 iyul 1976-cı ildə yenidən birləşmə üçün keçirilən milli seçki nəticəsində Cənubi Vyetnam və Şimali Vyetnam birləşməsindən müasir Vyetnam yaranmışdır.
Bəzi xaricdəki Vyetnam icmalarında bu gün Sayqonun süqutu, Qara Aprel, Milli Utanc Günü və ya Milli Nifrət Günü  kimi qeyd olunur.
Enoç Adegoke
Enoç Olaoluva Adegoke (8 mart 2000) — Nigeriyalı sprinter. Enoç Adegoke Nigeriyanı 2017-ci ildə X Yüngül atletika üzrə Dünya U-18 çempionatında təmsil etdi.
Karyerası
Enoç Adegoke birinci dəfə Dünya Çempionatına 2017-ci ildə qatıldı. O, Nayrobidə baş tutan X Yüngül atletika üzrə Dünya U-18 çempionatında kişilər 100 m məsafəyə qaçış yarışlarında təsnifat mərhələsində texniki məğlubiyyət ilə 2-ci cığırda 8-ci yeri tutdu və yarımfinala vəsiqə qazana bilmədi.
Şəlalə Zeynalova
Şəlalə Kərəm qızı Zeynalova — Azərbaycanlı baytar (veterinar), tədqiqatçı-alim, Aqrar elmlər üzrə fəlsəfə doktoru, dosent. Az. BETİ 3-cü Biotəhlükəsizlik Səviyyəli Mərkəzi Referens Laboratoriyasının direktoru
50-dən çox elmi məqalələrin və tezislərin müəlifidir. 2 dərs vəsaiti, 1 monoqrafiya və 3 elmi-metodiki təlimatın müəllifidir.
Bir çox beynəlxalq və yerli layihələrin tərtibatçısı, beynəlxalq elmi-tədqiqat konfranslarının iştirakçısı və məruzəçisi, işçi qruplarının üzvü olmuşdur.
Həyatı
Zeynalova Şəlalə Kərəm qızı 9 yanvar 1978-ci ildə Füzuli rayonunda anadan olmuşdur.
Ailəlidir, iki övladı var.
Təhsili
1994–98-ci illərdə Azərbaycan Kənd Təsərrüfatı Akademiyasının (indiki Azərbaycan Dövlət Aqrar Universiteti) Baytarlıq fakültəsini fərqlənmə diplomu ilə bitirib. 2006-cı ildə, Kənd Təsərrüfatı Akademiyasının Baytarlıq ixtisası üzrə magistr pilləsini fərqlənmə diplomu ilə bitirmişdir. 2010–2014-cü illərdə Baytarlıq Elmi-Tədqiqat İnstitutunda doktorantura təhsili alıb. 2014-cü ildə "Эпизоотология Ньюкаслской болезни птиц в Азербайджане и усовершенствование методов диагностики" mövzusunda doktorluq dissertasiyası müdafiə edib və aqrar elmlər üzrə fəlsəfə doktoru elmi dərəcəsi alıb.
2013–2015 illərdə Cənubi Qafqaz ölkləri üzrə Sahə Epidemiologiyası və Laboratoriya proqramı – FELTP (təşkilatçı-Xəstəliklərə Nəzarət Mərkəzi-CDC, ABŞ) üzrə Gürcüstanda təhsil almışdır.
2021-ci ilin dekabr ayında elmlər doktoru elmi dərəcəsi üçün Baytarlıq Elmi Tədqiqat İnstitutunda "Azərbaycanda heyvanların nodulyar dermatit, şmallenberq və quduzluq xəstəliklərinin epidemioloji xüsusiyyətləri və molekulyar tədqiqi" mövzusunda ilkin müdafiəni edib. Azərbaycan Respublikasının Prezidenti yanında Ali Attestasiya Komissiyasıın qərarı ilə əsas müdafiənin günü təyin olunmalıdır. Tədqiqat işləri Böyük Britaniya, Fransa, BETİ və Respublika Baytarlıq Laboratoriyasında həyata keçirilmişdir. Elmi rəhbəri professor, əməkdar kənd təsərrüfatı işçisi İlham Əzimovdur.
İşlədiyi dövrdə laborator müayinələrin təkmilləşdirilməsi, heyvanlar arasında yoluxucu xəstəliklərə qarşı profilaktiki tədbirlərin yüksək səviyyədə təşkili üçün elmi tədqiqatların aparılması, ölkənin xarici konfrans və seminarlarda yüksək səviyyədə təmsil olunması üçün fəaliyyətdə olmuşdur. Müxtəlif ölkələrdə (Böyük Britaniya, İtaliya, Niderland, Türkiyə, Avstria, İspaniya, Rumıniya, Belçika və s.) təlimlər almış və tədqiqatlar aparmışdır.
Fəaliyyəti
2006-cı ildə A. R. Kənd Təsərrüfatı Nazirliyi yanında Dövlət Baytarlıq Nəzarəti Xidmətinin Respublika Baytarlıq Laboratoriyasının virusologiya şöbəsinə, aparıcı baytar həkimi kimi işə götürülüb. О, işlədiyi müddət ərzində Bakteriologiya və Virusologiya şöbələrinin müdiri və 2016-cı ildə laboratoriyada direktor müavini vəzifəsinə təyin edilir. 2018-ci ildə 3-cü Biotəhlükəsizlik səviyyəli Mərkəzi Referens Laboratoriyaya direktor təyin edilir.
2009-cu ildən Azərbaycan Dövlət Aqrar Universitetinin Baytarlıq fakültəsində virusologiya, mikrobiologiya, parazitologiya dərsi deyir.
Berqutlar (aerobatika eskadronu)
Berqutlar Rusiya Hərbi Hava Qüvvələrinə məxsus helikopterlərdən ibarət yeganə aerobatika eskadronudur.
Tarixi
Eskadron 1989-cu ildə yaradılıb. Amma yaradılış tarixi komandanln ilk aviaşousunu təqdim etdiyi 11 aprel 1992 tarixi hesab olunur. 2014-cü ilə qədər komanda Mi-24 helikopterləri istifadə edib. 2012-ci ildən etibarən Mi-28N helikopterləri istifadə olunmağa başlayıb. Eskadron həm 4 və ya 6 nəfərli qrup şəklində uçuşlar, həm də Mi-28N və Ka-52 helikopterlər ilə solo uçuşlar həyata keçirir.
Qarasuçay (Qəbələ)
Qarasuçay — Qəbələ rayonu ərazisində çay.
Haqqında
Türyançayın qoludur.
Şəlalə Zeynalova
Fəaliyyəti
2017-ci ildə Global Alliance for Rabies Control (GARC) beynəlxalq təşkilat tərəfindən keçirilmiş "Quduzluq xəstəliyinə qarşı mübarizə aparan alimlər" müsabiqəsində, dünyanın 10 yaxşı alimi siyahısına daxil edilmişdir.
Qarasuçay (Goranboy)
Qarasuçay — Goranboy rayonu ərazisində çay.
Şəlalə Zeynalova
Fəaliyyəti
2017-ci ildə Elmin İnkişaf Fondunun-Mob-8–2017, qrant müsabiqəsinnin qalibi olaraq, Fransanın paytaxtı Paris şəhərində keçirilən 7-ci Beynəlxalq Baytarlıq Konqresində elmi məruzə ilə çıxış etmişdir.
Qarasuçay (Goranboy)
Haqqında
Kür çayının qoludur.
Şəlalə Zeynalova
Fəaliyyəti
2007–2010-cu illərdə BMT-nin FAO təşkilatı və ARKTN-in quş qripi layihəsində təlimçi olmuşdur.
2008-ci ildə ABŞ-nin Bioloji Təhlükələrin Azaldılması Proqramı (BTAP) çərçivəsində ilk dəfə olaraq Azərbaycanda xəstəliklərin alovlanma vaxtı, çöl şəraitində PZR müayinəsi aparmaq üçün çevik qrup yaradılır və bu dəstənin PZR müayinəsi üzrə eksperti təyin edilir (MORU).
2012-ci ildə xəstəliklərin elektron müşahidə sistemi – EİDSS proqramının tədbiqi məqsədilə Dövlət Baytarlıq Xidmətində yaradılmış işçi qrupunun üzvü və həmin proqramın təlimçisi olmuşdur.
2015-ci ildə Bioloji Təhlükələrin Azaldılması Proqramı (BTAP) çərçivəsində "Bərdə rayonunda quş qripi və nyukasl xəstəliklərinin bioloji müaşahidəsi" layihəsinin müəllifi və rəhbəri olmuşdur.
2018-ci ildən hal-hazıra kimi, "HORİZON 2020" Defend layihəsininin iştirakçısıdır.
Elmi yaradıcılığı
İlk dəfə olaraq Azərbaycanda quduzluq xəstəliyinin filogenetik tədqiqatını aparmışddır və ölkədə yayılmış ştamları təyin etmiş və quduzluq virusunun yayılmasında əsas rolu vəhşi heyvanlar deyil, sahibsiz itlər olduğunu müəyyənləşdirmişdir. İlk dəfə 10 nümunə "Azrabies" adı altında Milli Biotexnoloji Məlumat Mərkəzi (NCBİ) portalına yerləşdirilmişdir.
Dünyada ilk dəfə qeydə alınmış Şmallenberq xəstəliyinin tədqiqatını aparmış və bu xəstəliyin öyrənilməsində yeni göstəricilər irəli sürmüşdür. Bu təcrübədən ha-hazırda dünya alimləri istifadə edir.
İribuynuzlu heyvanların Nodulyar dermatit virus xəstəliklərini araşdırmış, tədqiqatlar aparmış və bu da öz əksini SCOPUS, PubMed kimi nəşrlərdə məqalə şəklində tapmışdır.
İlk dəfə Azərbaycanda "quş qripi və nyukasl xəstəliyinin bioloji müşahidəsi" layihəsinin hazırlamış və tədqiqatını aparmışdır. Tədqiqat nəticəsində nümunələrin "heyvanların əziyyət edilməməsi" kimi yeni yanaşmadan istifadə etmişdir və effektiv metod təklif etmişdir. Nəticələr beynəlxalq konfranslarda təqdim edilmişdir.
İşlədiyi tanınmış alimlər:
1. Quduzluq layihəsinin həyata keçirilməsində Böyük Britaniyadan olan dünyada tanınmış alimlərlə birgə çalışmışdır. Bunlardan Dr. Dan Horton, Surrey Universitetinin müəllimi.
2. Animal and Plant Health Agency (APHA), virusologiya departamentinin rəhbəri Tony Fooks,
3. Şmallenberq xəstəliyinin öyrənilməsində Christian E. Lange kimi məşhur virusoloqla araşdırma aparmışdır.
Kitab və təlimatları
2.	Kitab/dərs vəsaiti: Biotəhlükəsizlik və mikrobiologiya terminləri izahlı lüğəti.
3.	Təlimat: Polimeraza Zəncirvari reaksiya
4.	Təlimat: Biotəhlükəsizlik qaydaları
5.	Təlimat: Quş qripi və nyukasl xəstəliklərinin differensial diaqnostikası
Məqalələri
Elmi Məqalələri yüksək impakt faktorlu jurnallarda dərc edilmişdir:
Beşikdüzü
Beşikdüzü — Trabzon ilinin ilçəsi.
Kamboca krallığı (1953–1970)
Birinci Kamboca krallığı və ya rəsmi adı ilə Kamboca krallığı — Kamboca tarixində 1953-cü ildən 1970-ci ilə qədərki dövr. Bu, Fransa müstəmləkəçiliyindən müstəqilliyin əldə olunmasından sonrakı illəri əhatə edir. Bu dövr müstəmləkəçilikdən sonrakı Kambocanın inkişafında əsas rol oynamış Norodom Sianukun hakimiyyəti ilə sıx bağlıdır. Bununla belə, Sianouk hakimiyyəti hər il getdikcə avtoritar xarakter almağa başlamışdır. 1955-ci ildən 1970-ci ilə qədər Sianukun "Sanqkum" təşkilatı Kambocada yeganə qanuni partiya idi.
2006 Qış Olimpiya Oyunları medal sıralanması
thumb|400x400px|[[2006 Qış Olimpiya Oyunları|XX Qış Olimpiya Oyunlarında medal qazanan dövlətlərin müxtəlif göstəriciləri. — bu dövlət ən azından bir qızıl medal qazanıb  — bu dövlət ən azından bir gümüş medal qazanıb  — bu dövlət ən azından bir bürünc medal qazanıb  — bu dövlət medal qazanmayıb  — bu dövlət yarışlara qatılmayıb]] 2006 Qış Olimpiya Oyunları və ya rəsmi adı ilə XX Qış Olimpiya Oyunları qış idman növləri üzrə fevralın 10-dan 26-na gədər İtaliyanın Turin şəhərində baş tutdu. Ümumi olaraq 80 dövlətin 2 508 idmançısı 7 müxtəlif idman növü üzrə 15 yarışda mübarizə apardı.
Qarasuçay (Laçın)
Qarasuçay — Laçın rayonu ərazisində çay.
2006 Qış Olimpiya Oyunları medal sıralanması
Turin Olimpiadasında Kanadalı konkisürən Kindi Klassen hamıdan çox, 5 medal (1 qızıl, 2 gümüş və 2 bürünc) qazandı. Cənubi Koreyalı şort-trekçi An Hyun-Soo və Jin Sun-Yu, Almaniyalı biatlonçu Mixail Qreis isə hərəyə üç qızıl medal qazandı.
Qarasuçay (Laçın)
Haqqında
Ağoğlançayın qoludur.
2006 Qış Olimpiya Oyunları medal sıralanması
Medal sıralanması
thumb|220x220px thumb|220x220px|Təltifetmə mərasiminin baş tutduğu "Medal's Plaza"
İsmayıl Məmmədov (rəssam)
İsmayıl Əsəd oğlu Məmmədov (31 mart 1948 – 12 dekabr 2016) — Azərbaycanlı rəssam, Azərbaycan Respublikasının əməkdar rəssamı.
Həyatı
Əməkdar rəssam İsmayıl Məmmədov 1948-ci il mart ayının 31-də Bakıda doğulub. Paytaxtın Səbail rayonundakı 189 saylı orta məktəbin səkkizinci sinfini bitirərək 1963-cü ildə Əzim Əzimzadə adına Bakı Rəssamlıq Məktəbinin rəngkarlıq şöbəsinə daxil olub. Tələbəlik illərindən kitab qrafikası ilə məşğul olmağa başlayıb. 1968-ci ildə rəssamlıq məktəbini bitirib və həmin il də İlya Repin adına Leninqrad (bugünkü Sankt-Peterburq) Rəssamlıq, Heykəltəraşlıq və Memarlıq İnstitutuna qəbul edilib. SSRİ xalq rəssamı, professor Yefsey Mousenkonun sinfini 1974-cü ildə bitirib. Əvvəlcə Azərbaycan Respublikası Rəssamlar İttifaqının Bədii Fondunda işləyib, sonra pedaqoji fəaliyyət göstərib. 1976-cı ıldən Respublika və Beynəlxalq rəsm sərgilərində iştirak edir.
2006 Qış Olimpiya Oyunları medal sıralanması
Medal sıralanması
— ev sahibi dövlət (İtaliya)
İsmayıl Məmmədov (rəssam)
Həyatı
Məşhur boyakar, istedadlı qrafık İsmayıl Məmmədov teatr rəssamlığı ilə ciddi məşğul olur. O, 10 fevral 1996-cı ildən Akademık Milli Dram Teatrında quruluşçu rəssamdır. Burada işləməklə yanaşı, 6 iyul 1998-ci ildən -2007-ci ilə qədər Azərbaycan Dövlət Musiqili Komediya Teatrının baş rəssamıdır.
İsmayıl Məmmədov Akademik Teatrda İlyas Əfəndiyevin "Hökmdar və qızı", Bəxtiyar Vahabzadənin "Özümüzü kəsən qılınc" ("Göytürklər"), "Dar ağacı", Əli Əmirlinin "Köhnə ev", "Varlı qadın", Nazim Hikmətin "Kəllə", Ramiz Novruzun "Hələ "sevirəm" deməmişdilər...", Cəfər Cabbarlının "Ulduz, yaxud Ədirnə fəthi" dramlarının, Musiqili Komediya Teatrında Üzeyir bəy Hacıbəyovun "O olmasın, bu olsun" ("Məşədi İbad"), Rüfət Əhmədzadə və Emin Sabitoğlunun "Hələlik", İmre Kalmanın "Maritsa", "Qaraçı premier", Ferens Leqarın "Şən dul qadın", Qeybulla Rəsulov və Cavanşir Quliyevin "Məhəbbət oyunu", Tamara Vəliyeva və Emin Sabitoğlunun "Bankir adaxlı", Rauf Hacıyevin "Talelər görüşəndə" ("Romeo mənim qonşumdur"), Qara Qarayevin "Coşğun Qaskonlu" operettalarının, Azərbaycan Dövlət Rus Dram Teatrında Nəbi Xəzrinin "Burla xatun" pyesinin tamaşalarına bədii tərtibat verib.
2006 Qış Olimpiya Oyunları medal sıralanması
Medal sıralanması
Üç və daha artıq medal qazanan idmançılar
İsmayıl Məmmədov (rəssam)
Həyatı
İsmayıl Məmmədova 30 may 2002-ci ildə Azərbaycan Respublikasının əməkdar rəssamı fəxri adı verilmişdir.
Uzun illər ağciyər xərçəngindən əziyyət çəkən sənətkar 12 dekabr 2016-cı ildə gecə saatlarında Bakıda vəfat etmişdir.
İntihar (rəsm əsəri)
İntihar ― Eduard Mane tərəfindən 1877-1881-ci illər arasında tamamlanan kiçik yağlı boya tablosu. Manetin yaradıcılığı çərçivəsində rəsm çox az tədqiq edilmişdir, çünki sənət tarixçiləri Manet sənətinin inkişafı çərçivəsində əsərə yer tapmaqda çətinlik çəkmişlər.
Rəsmin təsviri məzmunu yenicə özünü güllələmiş kimi görünən bir adamla - çarpayıda əyilmiş halda hələ də əlində silah tutan - və bir neçə mebel parçası ilə məhdudlaşır. Manet intiharın əvvəlki təsvirlərini sildi və heç bir hekayə məzmunu və ya "mənəviləşdirmə meyli" təmin etdi. Ulrike İlq tablonu Qustav Kurbetin realizmi ilə əlaqələndirərək qeyd edir ki, Kurbet Ornanda dəfn (1849–50) əsərində də ölüm təsvirindən istifadə edib, bu əsər Kurbet sonralar onu yeni bədii yanaşmasının başlanğıcı kimi təsvir edib.
Le Suicidé-nin realizmi, onun faktiki intiharı təsvir etdiyinə dair fərziyyələri gücləndirdi, lakin mövzu, əgər varsa, məlum deyil. Fərziyyələr on ildən çox əvvəl Manetin studiyasında intihar edən Manetin köməkçisi ilə bağlı idi. Rəsmlə əlaqəli olması təklif edilən başqa bir intihar Emil Zolanın 1866-cı ildə yazdığı bir rəssamın intiharıdır. Son tənqidçilər bu assosiasiyaları kiçik hesab edirlər.
Manetin bu təsvirə yanaşması onun intihar təsvirinin yalnız tarixi rəsm janrına sığdığı akademik ənənədən ayrılmaq arzusunu ifadə edə bilər - burada ölüm və intihar qurbanlıq, idealizm və ya qəhrəmanlıqla əlaqəli povestə yerləşdirilir. Fransız dilindəki nümunələrə Jak-Lui Davidin “Sokratın Ölümü” (1787) əsəri daxildir, bu əsərdə Sokratın sürgünə getməkdənsə, özünü baldıra ilə öldürmək seçimi təsvir edilir. Manetin rəsminin altında belə bir möhtəşəm ifadə yoxdur. Sənətkar bizə nə vaxt, nə məkan, nə də baş qəhrəman verib. Rəsm diqqətlə tərtib edilməkdən daha çox açıq şəkildə qurulmuşdur. Bu ənənədən uzaqlaşma müasir tamaşaçılar arasında mübahisəli olardı.
NGC 6555
NGC 6555, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. SBc tipli. tərəfindən ildə  ölçülü  vasitəsilə kəşf edilmişdir.
Qarasuçay (Şəmkir)
Qarasuçay — Şəmkir rayonu ərazisində çay.
Latviyada Prezident seçkiləri (2015)
Latviyada Prezident seçkiləri — 2015-ci ildə Latviyada baş tutan sayca 12-ci Prezident seçkiləri.
Qarasuçay (Şəmkir)
Haqqında
Kür çayının qoludur.
Gündönümü
Qış gündönümü
Günəşin ekliptikada 22 dekabr vəziyyətidir. Bu zaman Günəş ekvatordan cənuba doğru ən çox meyil edir (Günəşin meyli 23,5°-yə bərabər olur). Cənub yarımkürəsində ən uzun gündüz və ən qısa gecə olur. Qış gündönümdən sonra Günəş illik hərəkətində göy qübbəsi üzrə yenə ekvatora yaxınlaşır, yaz gecə-gündüz bərabərliyində isə ona çatır.
Kosa Mihal
Mixail Kosses və ya İslamı qəbul etdikdən sonrakı adı Abdullah Kosa Mihal Qazi (qısaca Abdullah Qazi və ya Kosa Mihal) (?-1328) — Bizans tabeliyində Çirmenkiya (Harmanqaya) təkfuru (başçısı), daha sonra 1303-cü ildən Osmanlı tabeliyində yenə Harmanqaya sancaqbəyliyinin (və ya uc bəyliyinin) sancaqbəyi (və ya uc bəyi), həmçinin Osmanlıda Akınçı bölüyünün qurucusu, Mihaloğulları nəslinin əcdadı.
Kökü
Mixail Kossesin hansı nəslə aid olduğu mübahisəlidir. Tarixçi Yozef fon Hammer və bir sıra tarixçilər, Mixail Kossesin Paleoloq sülaləsindən olduğunu iddia edirlər. Bir nəzəriyyəyə görə, Mixael Kossesin mənşəyi. John III. Doukas Vatazesin sərhəd qüvvəsi kimi yerləşdirdiyi Kuman-Qıpçaqlara əsaslanır.
Bizansın Çirmenkiya Təkfurluğunun təkfuru Mixail Kosses
Mixail Kosses 1303-cü ilə qədər İmperator II Andronikos Paleoloqos tərəfindən Çirmenkiya təkfuru təyin edilmişdir.
Osmanlıda Harmanqaya sancaqbəyi Abdullah Bəy
1303-cü ildə Osman Qazi ilə Əskişəhir bəyi arasında bir toqquşmada Mixail Kosses Əskişəhər bəyinin tərəfində döyüşür və əsir düşür. Nəticədə Mixail Kosses müsəlman olur və daha əvvəl Osman Qazi tərəfindən fəth edilmiş Harmanqayaya (keçmiş Çirmenkiyaya) yenidən rəhbər təyin edilir. Kosa Mihal Mihaloğulları nəslinin əcdadı və Axıncı bölüyün qurucusudur.
Çində çayçılıq
Çində çayçılıq — Çin Xalq Respublikasında çay plantasiyalarının salınması, çay əkini materiallarının yetişdirilməsi, yaşıl çay yarpağının istehsalı və emalı ilə məşğul olan kənd təsərrüfatı və yeyinti sənayesi sahəsi.
Çay istehsalının həcminə görə Çin Xalq Respublikası dünya bazarında ən böyük istehsalçılardandır.
Ölkə hər il xaricə 300-350 min ton çay ixrac edir.
Dünya bazarlarındakı paylarını artırmaq, yeni bazarları öyrənmək və yeni çay brendlərini formalaşdırmaq məqsədi ilə bu ölkədə 157 iri çay şirkətinin və 34 elmi tədqiqat institutunun iştirakı ilə Çin Çay İstehsalçıları Assosiasiyası yaradılmışdır.
Qarasuçay (Zaqatala)
Haqqında
Qanıxçayın qoludur.
Hindistanda çayçılıq
Hindistanda çayçılıq — Hindistan Respublikasında çay plantasiyalarının salınması, çay əkini materiallarının yetişdirilməsi, yaşıl çay yarpağının istehsalı və emalı ilə məşğul olan kənd təsərrüfatı və yeyinti sənayesi sahəsi.
Hindistan dünyada çay istehsalının həcminə görə ikinci yerdədir.
Yerli əhali çay içkisindən geniş istifadə etdiyi üçün istehsalın 70 %-i daxili tələbatın ödənilməsinə yönəldilmişdir.
Beynəlxalq bazarlara ildə təxminən 200 min ton çay çıxarılır.
Maltada islam
thumb|upright=1.5|Malta, Marsada Türk Hərbi Qəbiristanlığı (Osmanlı), 1874-cü ildə Maltalı memar Emanuele Luigi Galizia tərəfindən Moorish Revival memarlığı|Neo-mağribi planları əsasında inşa edilmişdir. Maltada islam — Malta əsasən xristian ölkəsidir və 2021-ci il siyahıyaalınmasına əsasən İslam dini əhalinin təxminən 3,9%-ni əhatə edir.
Tarixi
Ərəblər 870-ci ildə Siciliyanı fəth etdikdən sonra İslam Maltaya yayıldı. Malta tarixində İslam dövrü nisbətən az öyrənilmişdir. 1091-ci ildə adanın Normanlar tərəfindən tutulmasından sonra Malta xristianlığa qayıtdı. Müsəlmanlara 13-cü əsrə qədər dinlərinə etiqad etməyə icazə verildi. Bəzi hesablamalara görə, ümumi əhalinin 95–98%-nin mənsub olduğu Roma Katolik Kilsəsi ilə müqayisədə Maltada müsəlman icması nisbətən kiçikdir. Ölkədə 3000-ə yaxın müsəlmanın olduğu təxmin edilir ki, onlardan 2250-si əcnəbi, 600-ü sonradan vətəndaşlıq alan, 150-si isə yerli Malta sakinləridir. Onlar əsasən müsəlman kişilərlə evlənərək İslamı qəbul etmiş qadınlardır. Ölkədə bir məscid və bir müsəlman ibtidai məktəbi var. Məscid 1978-ci ildə İslamı bütün dünyaya yaymaq üçün Liviya hökumət təşkilatı olan Dünya İslam İcması tərəfindən açılmışdır.
İnuitlər
Danışdıqları dillərinə görə Qərbi Kanada inuitləri və Şərqi Kanada inuitləri olmaq üzrə iki qrup təsnif edilir
Təsnifatı
thumb|right|350px|İnuit dilini, latın qrafikalı əlifba forması thumb|right|350px|[[Kanada xəritəsinin təsviri. Yaşıl rəngli ərazilər, kanadada ağac bitən ərazilərdir. Qalan ağ yer isə ağacın bitmədiyi və inuitlərin yaşadığı yerlərdir]]
Əhalisi
2006-ci ildə Kanadada aparılan sayıma görə İnuitlərin sayı
Laos krallığı
Laos krallığı — Cənub-Şərqi Asiyada 1949–1975-ci illərdə mövcud olmuş dövlət.
Süqutu
25 aprel 1975-ci ildə Savannaxet şəhərində koalisiya hökumətini birgə devirməyə razılıq verən sağçı siyasi liderlərin və generalların gizli toplantısı keçirilmişdir. Çevriliş 11 mayın səhəri planlaşdırılmışdı, lakin üsyan həyata keçirilməmişdir. Sui-qəsdçilərin ABŞ-nin Vyentyandakı səfirliyi və Beynəlxalq İnkişaf Agentliyi ilə birbaşa əlaqəsi üzə çıxmışdı. 1 mayda Vyantyanda və başqa şəhərlərdə mitinqlər keçirilmiş, onların iştirakçıları mürtəcelərin dövlət orqanlarından və ordudan uzaqlaşdırılmasını, Amerikanın Laosun işlərinə müdaxiləsinə son qoyulmasını tələb etmişdilər.
23 avqust 1975-ci ildə Vyantyanda xalq idarəsi qurulmuşdur. 2 dekabr 1975-ci ildə Laos Xalq Demokratik Respublikasının yaranması elan edilmişdir.
Sosial-iqtisadi inkişaf
Laos krallığı əsasən aqrar ölkə idi. Sənayenin inkişafına digər şeylərlə yanaşı, vətəndaş müharibəsi də mane olmuşdu. Xırda kəndli təsərrüfatları üstünlük təşkil edirdi və bir sıra ərazilərdə kəsimli kənd təsərrüfatı qorunurdu. 1975-ci ilə qədər əsas məhsullar çəltik və qarğıdalı idi. Tütün, qəhvə, pambıq, tiryək, kartof, soya, manok, sitrus və yağlı bitkilər də becərilirdi. Meşə sənayesi məhsulları ixrac edilirdi. Gevea plantasiyaları inkişaf etdirilməmişdir. Çox az sənaye obyektləri müəssisələri var idi. Müstəqillik dövründə hidroenergetika güclü inkişaf etmişdir. 1975-ci ilə qədər ölkədə 6 iri elektrik stansiyası fəaliyyət göstərirdi. Krallıqda avtomobil sahəsində sürətli inkişaf müşahidə olunmuşdu. 1948-ci ildə ölkədə 300, 1975-ci ildə artıq 18 min avtomobil var idi. avtomobillər. Dəmir yolları yox idi.
Honkonq gerbi
Çin Xalq Respublikasının Honq-Konq Xüsusi İnzibati Bölgəsinin Regional Emblemi 1 iyul 1997-ci ildə Honq-Konqun suverenliyinin Böyük Britaniyadan Çin Xalq Respublikasına verilməsindən sonra istifadəyə verilmişdir.
Emblem dairəvi şəkildə Honq-Konqun regional bayrağı ilə eyni dizayn elementlərinə malikdir. Xarici ağ üzük Ənənəvi Çin və İngilis qısa formasında ərazinin rəsmi adı olan "Hong Kong" başlığı ilə göstərilir.
Müstəmləkə nişanı
Müstəmləkə nişanı 1843-cü ildən bu və ya digər versiyada 1959-cu ildə verilmiş gerblə əvəz olunana qədər istifadə olunurdu. Bir neçə düzəliş zamanı nişan ideyası qaldı. Ön planda sol tərəfdəki iskeledə üç tacir və bir yığın yük təsvir edilmişdir. Arxa planda, konik təpələrlə dəstəklənən limanda kvadrat formalı bir gəmi və Çin tullantıları var idi. Yuxarıda Böyük Britaniyanın kral silahları var idi.
Jan Klark Vasala
Jan Klark Nqoma Toko Vasala (28 may 2001) — Konqo Respublikasını təmsil edən sprinter. Jan Klark Vasala Konqo Respublikasını 2017-ci ildə X Yüngül atletika üzrə Dünya U-18 çempionatında təmsil etdi.
Karyerası
Jan Klark Vasala birinci dəfə Dünya Çempionatına 2017-ci ildə qatıldı. O, Nayrobidə baş tutan X Yüngül atletika üzrə Dünya U-18 çempionatında kişilər 100 m məsafəyə qaçış yarışlarında təsnifat mərhələsində 11.27 saniyəlik nəticə ilə 2-ci cığırda 7-ci yeri tutdu və yarımfinala vəsiqə qazana bilmədi.
Qarasuçay (Zərdab)
Qarasuçay — Zərdab rayonu ərazisində çay.
Haqqında
Türyançayın aşağı axarından ayrılan qoldur.
Patrik Şik
Patrik Şik — Çexiyalı peşəkar futbolçu. Almaniyanın "Bayer 04" klubunun və Çexiya milli futbol komandasının hücumçusu.
Klub karyerası
Patrik Praqanın "Sparta" klubunun yetirməsidir. Çexiyanın futbol üzrə yüksək divizionunda debütü 3 may 2014-cü ildə "Teplice" ilə oyunda olub. Debüt mövsümündə ümumilikdə iki görüşdə meydana çıxır. Növbəti mövsümdə də hücumçu ölkə çempionatının yalnız iki oyununda iştirak edir.
2015/16 mövsümündə Patrik "Bohemians" klubuna icarəyə verilir. "Bohemians"ın sıralarında özunu göstərən futbolçu, 27 görüşdə meydana çıxaraq yeddi qol vurur və milli komandaya dəvət alır.
Tezliklə gənc futbolçu Avropa nəhənglərinin diqqətini cəlb edir. İtaliyanın "Sampdoriya" klubu futbolçunu transfer edir. "Sampdoriya"nın heyətində İtaliya çempionatında 32 oyunda meydana çıxır və 11 qol vurur.
Futbolçu digər bir İtaliya klubu "Yuventus"un maraq dairəsinə düşur və "Yuventus" futbolçunun transferini 30 milyon avroya razılaşır. 22 iyun 2017-ci ildə Şik "Yuventus" klubuna keçməzdən əvvəl tibbi müayinədən keçmək üçün Turinə gedir, lakin tibbi müayinə zamanı Patrikdə ürək ritminin pozulduğu aşkarlanır. Daha sonra, futbolçu Romada ürək problemi olduğunu təsdiqləyən təkrar testlərdən keçir. Buna gorə "Yuventus" rəsmi olaraq futbolçunun transferindən imtina edir.
29 avqust 2017-ci ildə futbolçu, məcburi satın alma opsiyası ilə "Roma" klubuna icarəyə verilir. "Roma" klubu futbolçu ilə 30 iyun 2022-ci ilə qədər müqavilə imzalayır.
Milli komanda karyerası
Patrik Çex Respublikasının yeniyetmələr və gənclər komandalarında oynayıb. Avro 2016 üçün millinin iştirak ərizəsinə daxil edilir.
27 may 2016-cı ildə Malta millisinə qarşı yoldaşlıq oyununda əvəzetmədən meydana çıxaraq ölkənin əsas milli komandasında debüt edir. Çex Respublikasının 6: 0 hesabı ilə qələbəsi ilə başa çatan oyunda, Patrik qollardan birinin müəllifi olur.
14 iyun 2021-ci ildə Qlazqoda keçirilən Avropa çempionatında Şotlandiya ilə oyunda iki qol vurur və komandasına qələbə qazandır. İkinci qolu 46 metrdən vuraraq, Avropa çempionatının ən gözəl qollarından birinin müəllifi olur.
Uğurları
Sparta Praqa
Qarasuçay (Uçar)
Qarasuçay — Ucar, Kürdəmir, Sabirabad, Əli Bayramlı rayonlarında Kür çayının qədim yatağı ilə axan çay.
Haqqında
Çay, əslində, Göyçayın davamı olub, bataqlıq-göl və bunları birləşdirən qollardan ibarətdir. Göyçay, Girdimançay və Ağsuçayın sularından əmələ gəlir və Hacıqabul gölünə tökülür. Yay zamanı suyu çox azalır. Çayda balıq ovlanır. Qarasu bataqlığı, Şirvan Qarasuyu da adlanır.
Xavər Vəliyev
Xavər Vəliyev — polkovnik.
Xavər Ağarəhim oğlu Vəliyev 1905-cı ildə Bakının Zabrat qəsəbəsində anadan olub. Orta məktəbi elə burada bitirib. Gənc yaşlarından ordu sıralarında xidmət edib. O, Zaqafqaziya hərbi piyada məktəbinə daxil olub, məktəbi bitirdikdən sonra bir müddət bölük komandiri vəzifəsində çalışıb. 1936-cı ildə o, Hərbi - Siyasi Akademiyanı müvəffəqiyyətlə bitirir. Çalışqanlığı və fəaliyyətinə görə Azərbaycan SSR Ali Sovetinə deputat seçilir. Əvvəlcə o,73-cü Azərbaycan atıcı diviziyasında xidməti borcunu yerinə yetirir. 1938-ci ildə Bakının hərbi hava hücumundan müdafiəsi üçün 3-cü korpusuna komissar təyin edilir.
1941-ci ildə 396-cı Azərbaycan atıcı diviziyasının siyasi rəhbəri olan Xavər Vəliyevin komandası Kerç sahilində qərar tutmağa əmr alır. Düşmən üzərində hücum əməliyyatı hazırlanır. Daha sonra bu səhifəyə 1942-ci il Sevastopol uğrunda gedən döyüşlər yazıldı. Məhz bu döyüşlərdən sonra Xavər Vəliyev 416-cı Azərbaycan diviziyasına siyasi rəhbər təyin olundu.
1945-47-ci illərdə o, 4-cü ordunun siyasi rəhbəri vəzifəsində çalışır. 1947-ci ildə polkovnok rütbəsində Xavər Ağarəhim oğlu Vəliyev SSRİ Müdafiə Nazirliyi tərəfindən Azərbaycan SSRİ-nin hərbi komissarı təyin edilir. O, 1954-cü ilə qədər doğma respublikasının hərbi komissarı işləyir və hərb sahəsində öz xidmətini başa vurur. Orduda etdiyi xidmətlərə görə "Lenin", "Qızıl ulduz", "Qırmızı bayraq" ordenləri, "İkinci dərəcəli Böyük Vətən müharibəsi iştirakçısı" , "Qafqazın müdafiəsi uğrunda" , "Almaniya üzərində qələbə" medalları və s. layiq görülür.
1955-ci ildən istefada olan polkovnik Xavər Vəliyev 1966-cı ildə vəfat edənə qədər Zabrat kənd sovetində sədr vəzifəsində çalışıb. Bir örnək kimi tarixə iz qoydu. Xavər Vəliyev adına olan küçədən keçənlər hər gün bu qəhrəman el oğlunu minnətdarlıq hissi ilə xatırlayırlar. Onun təşəbbüsü ilə tikilən 75 saylı orta məktəb bu gün Xavər Vəliyevin adını ünvanında qürurla yaşadır.
Fabrizio Akino
Fabrizio Akino (1 avqust 2001) — Paraqvaylı sprinter. Fabrizio Akino Paraqvayı 2017-ci ildə X Yüngül atletika üzrə Dünya U-18 çempionatında təmsil etdi.
Qətər milli futbol komandası
Qətər milli futbol komandası — Qətər Futbol Assosiasiyası və Asiya Futbol Konfederasiyası tərəfindən idarə olunan və beynəlxalq arenada Qətəri təmsil edən milli futbol komandasıdır.
Məşqçilər heyəti
Son yenilənmə: Yanvar 2019
Amerika Kuboku
Qətər Amerika qitəsi xaricindən Kopa Amerikada iştirak edən ikinci komanda idi və ilk dəfə 2019-da dəvət almışdı.
Kərim Şükürov
Şükürov Kərim Kərəm oğlu — Azərbaycan tarixçisi, tarix elmləri doktoru, professor, Azərbaycan Respublikası Dövlət Mükafatı laureatı, AMEA-nın Elmi Şurasının sədri, A.A. Bakıxanov adına Tarix İnstitutunun baş direktoru, Azərbaycan Turizm və Menecment Universitetinin professoru.
Həyatı
Kərim Şükürov 1956-cı il may ayının 10–da Bərdə rayonunda anadan olub. 1962-ci ildə Bərdə şəhər 1 № li orta məktəbin birinci sinifinə gedib, 1972-ci ildə orta məktəbi bitirərək Azərbaycan Dövlət Universiteti nin Tarix fakültəsinə daxil olub. 1977-ci ildə universiteti fərqlənmə diplomu ilə başa vurub. 1977–1980-ci illərdə Bərdə şəhər 1 № li orta məktəbində müəllim, direktor müavini, Bərdə rayon komsomol komitəsinin ikinci katibi işləyib. Bərdə şəhər sovetinin deputatı seçilib.
1980-ci ilin sentyabrında BDU-nun aspiranturasına (istehsalatdan ayrılmaqla) daxil olub, eyni zamanda universitetdə pedaqoji fəaliyyətə başlayıb. 1983-cü ildə aspiranturanı bitirdikdən sonra universitetə müəllim təyin olunub. Əvvəlcə (1983–1989) SSRİ tarixi (oktyabraqədərki dövr), sonra (1989-cu ildən) Azərbaycan tarixi kafedrasında pedaqoji fəaliyyətini davam etdirib. Azərbaycanın tarixi demoqrafiyası Elmi-Tədqiqat laboratoriyasının təşkilatçılarından olub, ona rəhbərlik edib. Hazırda AMEA-nın A.A. Bakıxanov adına Tarix İnstitutunun baş direktoru, Azərbaycan Turizm və Menecment Universitetinin professorudur. "Visions of Azerbaijan" jurnalının məsləhətçi redaktorudur.
Yaradıcılığı
1984-cü ildə namizədlik (fəlsəfə doktoru), 2007-ci ildə doktorluq dissertasiyaları müdafiə edib. On bir kitab və monoqrafiyanın, yüzdən çox məqalənin müəllifidir. "Azərbaycan əhalisi haqqında ədəbiyyat. Biblioqrafik göstərici." (Bakı, 1994), "Türk xalqları XVI–XX yüzilliklərdə: say dinamikası (Çar Rusiyası və Sovetlər İttifaqı üzrə)" (Bakı, 1997), "Azərbaycan tarixi. Üç hissədə", I–II hissələr (Bakı, 1994–2004), "Azərbaycan əhalisi: öyrənilməsi tarixi və qaynaqları (qədim zamanlardan müasir dövrədək)" (Bakı, 2004), "Türkmənçay – 1828. Tarixi xronika" (Bakı, 2006), "Qarabağ: real tarix, faktlar və sənədlər" (Bakı, 2005, Yaqub Mahmudovla birgə), "Naxçıvan: tarixi və abidələri", (Bakı, 2007, Y. Mahmudovla birgə) kitabları çap edilmişdir.
Kitab və məqalələri Azərbaycan dili ilə birgə rus, ingilis, alman, ərəb və fars dillərində nəşr edilmişdir.
Respublika elmi konfransları ilə birgə Ankara (1994, 1997), Lefkoşa (1995), Praqa (1996, 1999), Naxçıvan (2006), Bakı (2007), Qars (2007), Berlin (2008) və başqa beynəlxalq konfranslarda da iştirak edib.
Azərbaycan Respublikası Prezidenti yanında Ali Attestasiya Komissiyası nın Tarix və Siyasi elmlər üzrə Ekspert şurasının üzvü və AMEA-nın Tarix İnstitutunun Elmi Şurasının sədridir.
Tarix elminin təbliği sahəsində də geniş iş aparır. AzTV-də həftəlik "Azərbaycan tarixi" verilişinin aparıcısıdır.
Azərbaycanın ictimai-siyasi həyatında da fəal iştirak edir. Azərbaycanda Həmkarlar İttifaqı hərəkatında xidmətlərinə görə AHİK İcraiyyə Komitəsinin 10 aprel 2008-ci il tarixli qərarı ilə "yubiley medalı" ilə təltif olunub.
"METAFİZİKA" beynəlxalq fəlsəfi və fənlərarası araşdırmalar jurnalının 14-cü sayından jurnalın "Tarix, Arxeologiya və Antropologiya" üzrə redaksiya heyətinin üzvüdür.
Mükafatları
— Azərbaycan Respublikasının Dövlət Mükafatı
Azərbaycan Respublikasının Elm, mədəniyyət və ədəbiyyat üzrə Dövlət Mükafatları komissiyasının qərarı ilə Azərbaycan Respublikasının Dövlət Mükafatı laureatının diplomu və fəxri döş nişanı təqdim edilmişdir.
Çayçılıq
thumb|Şri-Lankada çay toplama Çayçılıq — çay plantasiyalarının salınması, çay əkini materiallarının yetişdirilməsi, yaşıl çay yarpağının istehsalı və emalı ilə məşğul olan kənd təsərrüfatı və yeyinti sənayesi sahəsi.
Tarixi
Dünyada çay istehsalının tarixi qədimdir və eramızdan əvvəllərə təsadüf edir.
Əsas istehsalçı ölkələr
Hazırda Çin, Hindistan, Keniya, Şri-Lanka, Türkiyə və İndoneziya dünyanın çay istehsal edən ən böyük ölkələridir. Bu ölkələrdə istehsal edilmiş çay məhsullarının təxminən 60-65 faizi daxili tələbatın ödənilməsinə, 35-40 faizi isə ixraca yönəldilir. Hazırda beynəlxalq bazarlarda bir kiloqram quru çay yarpağının qiyməti 2,65 ABŞ dolları səviyyəsindədir.
Çin
Çay istehsalının həcminə görə dünya bazarında ən böyük istehsalçılardan olan Çin Xalq Respublikası hər il xaricə 300-350 min ton çay ixrac edir. Dünya bazarlarındakı paylarını artırmaq, yeni bazarları öyrənmək və yeni çay brendlərini formalaşdırmaq məqsədi ilə bu ölkədə 157 iri çay şirkətinin və 34 elmi tədqiqat institutunun iştirakı ilə Çin Çay İstehsalçıları Assosiasiyası yaradılmışdır.
Hindistan
Dünyada çay istehsalının həcminə görə ikinci yerdə qərarlaşmış Hindistanda yerli əhali çay içkisindən geniş istifadə etdiyi üçün istehsalın 70 faizi daxili tələbatın ödənilməsinə yönəldilir və beynəlxalq bazarlara təxminən 200 min ton çay çıxarılır.
Keniya
Keniyada çay istehsalçılarının 90 faizinin plantasiyalarının ərazisinin 0,4 hektardan az olmasına baxmayaraq, yüksək yarpaq çıxımına malik sortlardan istifadə olunması hesabına 2013-cü ildə bu ölkə dünya bazarına 370 min ton çay ixrac etmişdir.
Şri-Lanka
Çay yarpağının istehsal həcminə görə dünyada dördüncü yeri tutan Şri-Lankada "Seylon çayı" brendi altında qara, yaşıl və ağ Seylon çayları istehsal edilir.
Türkiyə
Türkiyə Respublikasında çay bitkisi, əsasən, Qara dəniz sahillərində yerləşən Rizə vilayətində yetişdirilir. Çay yarpağı istehsalının həcmində qara çay sortlarının böyük payı vardır. Yerli bazarın qorunması məqsədi ilə ölkəyə idxal olunan çaylara 145 faiz gömrük rüsumu tətbiq edilir.
Azərbaycan
Azərbaycanda çay bitkisi ilk dəfə XIX əsrin sonlarında əkilmişdir. Sovet dövründə çay plantasiyalarının sahəsi genişləndirilərək 13,4 min hektara, yaşıl çay yarpağı istehsalı 34,5 min tona çatdırılmışdır. Eyni zamanda, ölkədə çay yarpağı emal edən 14 müəssisənin və 2 çayçəkici fabrikin tikilməsi ildə 45 min ton çay yarpağının emalına imkan yaratmış, ölkə əhalisinin quru çaya olan ehtiyacının 65-70 faizinin yerli istehsal hesabına ödənilməsini təmin etmişdir. Ölkədə 21 min hektara yaxın ərazinin təbii iqlim şəraiti, torpaqlarının mövcud vəziyyəti Azərbaycan ərazisində çay bitkisinin becərilməsinə imkan verir.